Selle nädala saates:
Seisa müüripraos juudiriigi heaks!
Pea 300 000 inimest kogunes pealinna Washington'i
toetama Iisraeli sel raskel ajal.
Veel:
Teenäitamine Egiptuses. Pea 17 000 inimest kuulis head sõnumit Kairos.
Näeme, kui paljud tulid ette andma elu Kristusele.
Ja:
Teda ähvardas 2 aastat vanglat
pelgalt piiblisalmi postitamise eest sotsmeedias.
Kuuleme kohtu otsust ja tema sõnumit kristlastele.
Tere saatesse! Olen Mark Martin.
Pea 300 000 inimest täitis pealinna Washington'i keskpargi,
avaldamaks toetust Iisraelile!
Eri usku ja poliitiliste vaadetega inimesed
seisid ühiselt juudiriigi eest ja antisemitismi vastu.
CBNi Washington'i korrespondent Hilary Powell osales marsil ja tegi loo.
Vihkamisvastaste laulusõnade saatel ütlevad korraldajad,
et umbes 290 000 inimest kõnelesid oma jalgadega,
kogunedes keskparki, et toetada Iisraeli, taunida antisemitismi
ja nõuda veel ligi 240 Hamasi poolt 7. okt. röövitud pantvangi
turvalist tagasitoomist.
Pereliikmed rääkisid pisaraid tõrjudes oma loo.
Mu pere on terroristide käes pantvangis.
Olen siin teiega, sest armastan oma peret,
ja lubasin tõsta nende pärast lärmi maailma otsteni.
Marsiga Iisraeli heaks toetati kummastki parteist
üht USA lähimat liitlast,
kuna üha teravama kriitika all on Iisraeli rünnak Gazas,
mille põhjustas Hamasi sissetung.
Iisraeli ja USA lippude mere kohal ühendasid Kongressi kõrgeimad juhid,
sh Senati enamuse juht Chuck Schumer
ja Esindajatekoja demokraatide juht Hakeem Jeffries,
käed Esindajatekoja juhi Mike Johnson'i
ja Iowa senaatori Joni Ernst'iga.
Washington'is pole palju teemasid, mis nii hõlpsasti ühendaksid
kummagi partei juhte kummastki kojast.
Ent Iisraeli riigi ja ta rahva ellujäämine liidab meid.
Kongressi kumbki partei toetab jätkuvalt Iisraeli riiki
ja Iisraeli vaieldamatut õigust olemasolule.
Iisraeli lippudega ehitud rahvas seisis külg külje kõrval ka kristlastega.
Parki mu ees on kogunenud inimesi
kõikidest uskudest, uskumusest, päritoludest ja tagapõhjadest.
Olete ühinenud, kuna teile on tülgas juudiviha
ja te tunnetate selle surmakülvavat olemust.
Olen siin, et edastada selge sõnum: Iisrael, sa pole üksi!
Üle riigi tuli arvukalt kohale üliõpilasi, sh noori, kes ütlesid,
et tunnevad muret teiste pärast.
Sest peame toetama seda riiki sel talle raskel ajal.
Üks tudengirühm tuli Miami'st, et avaldada toetust Iisraelile.
Keskkooli abiturient Shoshana Wigoda ütles,
et sel on talle tõeline mõju kolledžiks valmistumisel.
Oleme juudid ja armastame Iisraeli, ja see on meie kodu.
Ja see on ainus koht, kus tunneme end tõesti turvaliselt,
sest mujal on antisemitismi.
Oleme vastu Iisraeli riigile, sest oleme juudid!
Üks hulk juudi vastumeeleavaldajaid
kõneles rahumeelselt Iisraeli ja sionismi vastu.
Üks isa tõi pere marsile ja ütles,
et ta lastele on kainestav olla kutsutud tegudele nii noores eas.
Jah, meil on lapsed, kes käivad juudi tavakoolis,
ja nende ümber on praegu leinavad inimesed.
Kurb, et seda peab kuulma nii noorelt, ent paraku on me maailm selline.
Selle ürituse aluseks on korraldajate jaoks olnud rahu,
ja pealinna meeri Muriel Bowser'i sõnul
on seda aidanud hoida ka Rahvuskaardi kohalolu.
Washington'ist, Hilary Powell, CBNi Uudised.
Kaks nädalat enne kogunemist Iisraeli toetuseks
marssis Washington'is palju väiksem palestiinlasi toetav rahvahulk.
See on märk Iisraeli ja palestiinlaste pooldajate vahel tekkivast lõhest.
See on põlvkondlik lõhe.
Küsitluste järgi pooldab vanem rahvas Iisraeli, noorem aga palestiinlasi.
CBNi Brody Carter teatab,
kuidas sotsmeediat kasutatakse vihkamise õhutamiseks.
- Vabastada Palestiina! - Vabastada Palestiina!
Need protestid koguvad Iisraeli-Hamasi sõja süvenedes jõudu.
Allahu akbar!
Taolised palestiinlasi pooldavad liikumised tärkavad üle ilma.
Siin, Washington'i marsil, on üle 30 000 inimese,
nagu näitavad pargiteenistusest antud load.
Ja nende põhinõue on vaba Palestiina.
Vaba, vaba Palestiina!
Oleme vastu sionismi poliitideoloogiale,
mida peame rassistlikuks ideoloogiaks,
mille sihiks on õigustada põlisrahva - palestiinlaste - väljaajamist oma maalt.
Walter Smolarek ühingust ANSWER aitas üritust koordineerida.
Vaba, vaba Palestiina!
Ent Harvard Caps Harris'e küsitluse järgi, mida vedas Mark Penn,
toetab 84% ameeriklastest Iisraeli, mitte Hamasi.
Penn märkas toetuses kasvavat lõhet põlvkondade vahel.
Üle 65-aastastest toetas Iisraeli 95%, 18-24-aastastest aga vaid 52%.
Arvan, et noorem, 18-24-aastaste põlvkond,
pole ilmselt käinud Iisraelis,
polnud 11. sept. terrorirünnakute aegu veel sündinudki.
Neil puuduvad isiklikud kogemused terrorismiga,
seeasemel on nad vastuvõtlikumad veebist tulevale teabele.
Sotsmeedia asjatundjad nimetavad nooremat põlve isegi digimetslasteks,
kuna nad saavad lõviosa uudistest sotsmeediast,
mis on kaitsetum
väärteabe ja avalikku arvamust väänavate kurjamite vastu.
Meedia kujundab teadlikkust ja teadlikkus kujundab kultuuri.
Kinchlow peab platvorme nagu Facebook, Instagram ja eriti TikTok,
avaliku arvamuse nimel konkureerivaiks sõjaväljadeks.
Nüüd on olemas terve põlvkond lapsi,
kes on harjunud sedaviisi uudised vastu võtma.
Nad ei kontrolli fakte, nad ei kuule teiste inimeste arvamusi.
Teine suur probleem on, et Penn'i küsitlusandmete põhjal
pooldab 16% ameeriklasi Hamasi terroriste.
Arvan, et on ebaõiglane öelda seda Hamasi kohta iga kord.
Võiks arvata, et terrorirünnak süütute elanike vastu
äratab kaastunnet Iisraeli vastu.
Ent kummatigi näib see olevat päästnud antisemitismi pudelist valla,
vähemasti mõnes piir- ja kogukonnas.
Seepärast arvab Penn, et sellest suurest lõhest johtuv suurim oht USAle
on antisemitism ja sellest tulenev vägivald kummaltki poolt.
Pealinnast Washington'ist, Brody Carter, CBNi Uudised.
Järgnevalt, evangeeliumi kuulutamine Kairos.
Evangelistil paluti see üritus tühistada, ent ta vastas:
Meie Jumal on sellest suurem! Pärast pausi näeme, mis edasi sai.
Asuge teele rahu ja eneseteostuse poole!
Lootust on leida vaid Kristuses, nagu näitab elumuutev tarkus
Pat Robertson'ist jäänud õpetuses 'Edu kümme seadust'!
Saavutate sihi ja eneseteostuse,
kui uurite oma usuteed määravaid põhimõtteid.
Õpite elama edukalt ja sisukalt ja tooma õnnistusi ja ühtsust perre.
CBNi värskeim pakkumine sisaldab Pat'i kõvakaanelist signatuurraamatut
'Edu kümme seadust', töövihikut 'Edu kümme seadust'
ja 'Edu kümne seaduse' raamatu audiovoogu.
Liitu meiega juba täna!
Kui hakkate CBNi partneriks, saate tänutäheks 'Edu kümme seadust'.
Ärge raisake võimalust rikastada oma usuteed ja teostada oma potentsiaali!
Helistage 1-800-700-7000 või vaadake lehte CBN.com juba täna.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet!
Seda peetakse suurimaks ristiusu ürituseks Egiptuse ajaloos.
Dr. Michael Youssef'i Teenäitamise Teenistus
korraldas sel kuul evangeelse ürituse Kairos, ning head sõnumit tuli kuulama
üle 17 000 inimese; (neist) üle 7800 tuli usule Kristusesse.
Dr. Youssef rääkis me Gary Lane'iga sellest üritusest üksikasjalikumalt.
Sa olid Kairos. Miks osalesid (sel üritusel) nii paljud?
Tänan, Gary! Kõigepealt, 12 kuud tagasi sain kutse
pastoritelt ja kirikujuhtidelt, kes esindasid 27 uskkonda.
Ja nad ütlesid: Meil pole kunagi olnud nii suurt evangeeliumi kuulutust.
Palvetage selle pärast!
Ja nii palvetasin ja tundsin, et muidugi tulen.
See oli imeline elamus.
Kell oli üle kesköö, rahvas ei tahtnud ega tahtnud lahkuda.
Ja nad ütlesid: Tunneme Püha Vaimu ligiolu, see on taeva eelmaitse!
Kiita Jumalat üheskoos, inimestega igast uskkonnast, igast tagapõhjast!
Ja siis andis Jumal mulle sõna Matteuse 24. pt.-st:
'Sest nii nagu olid Noa päevad, nõnda on Inimese Poja tulemine.'
Ja rääkisin neile, et nüüd on aeg anda elu Kristusele.
Ja reageeris rohkem inimesi, kui oskasime paluda - nagu ütleb Piibel.
Seega reageeris heale sõnumile pea pool sellest rahvast.
Millest siis selline vaimulik nälg seal Egiptuses?
Küllap toimub praegu paljutki, nagu teate: sõda põhjapiiril Hamasiga,
ja inflatsioon on meil Egiptuses 40% - rahvas kannatab päriselt.
Ja mõned kaotavad lootuse
ja tahavad kusagilt lootust leida, rahu leida.
Ja just selle sõna ma neile tõin, et Kristuses võib leida rahu
olenemata olukordadest ja olenemata keskkonnast.
Ja see leidis neis vastukaja, ja kiidan Jumalat selle eest,
kuna see oli lihtne evangeeliumi sõnum, aga oli nälg (selle järele),
ja kõik need ettevalmistused! - pean ka ütlema, et oli neid,
kes palvetasid ööpäevaringselt pea 12 kuud.
Seepärast ütlen alati,
et see on Jumala vastus sealsete ustavate palvetele.
Aga tööriist, keda Jumal kuulutamiseks kasutab -
pole oluline, kus või kes ta on, Jumal saab kasutada igaüht.
Kuid Ta vastas nende palveile ja usule ja andis neile selle,
mis nüüd saab sütitavaks liikumiseks.
See jätkub, see ei peatu!
Ja nii kiidame Jumalat kõikide (usuletulijate) eest.
Nad täitsid ankeedi, kõigiga hakatakse tegema järeltööd.
90% neist suunatakse kirikutesse,
kuhu nad saavad minna - Piibli-usku kirikutesse.
Ja nii lihtsalt rõõmustame Jumala kätetööst.
Teil paluti isegi üritus tühistada teie mainitud sõja tõttu Iisraelis, Gazas.
Kuidas sellele vastasite?
Mul on kalleid sõpru siin Atlanta's.
Paljud neist on mu koguduses, olen nende pastor.
Ja tänan Jumalat, et nad mind armastavad.
Ja nad tulid mu juurde ja ütlesid: Milleks praegu sinnaminekuga riskida?
Käib ju sõda, see võib ka laieneda!
Vastasin kahe asjaga.
Esiteks, Jumal teadis 12 kuud tagasi, planeerimise ajal, et see tuleb.
See polnud talle üllatuseks.
Ja teiseks ütlesin: Kas kujutate ette, et tuleb teadaanne:
Evangelist ei tule, kuna on mures olukorra pärast Lähis-Idas.
Millist Jumalat ma siis teenin?
Ja ütlesin: Ma saa seda kuidagi tühistada. Ma lähen, tulgu mis tuleb!
Ja teadsin, et võin usaldada Jumalat, et see on Jumala plaan.
Tahame ju täita Tema, mitte enda plaani,
Kuidas see sõda mõjutab Egiptust ja regiooni?
Egiptuses kasvab surve, eriti Moslemivennaskonnalt
ja teistelt parteidelt, kes kritiseerivad valitsust,
aga võin teile öelda, et president Sisi on väga tark mees,
Jumal tõstis ta üles just selliseks ajaks.
Ta armastab oma rahvast, ja iga tema tehtud otsus
on tema rahvale Egiptuses kasuks.
Ja ta aitab, saadab palju abi, ja paljud tulevad saama ravi jne.
Kuid ta ütleb tõesti järjekindlalt: Tahame teha head oma rahvale.
Ja nii olen tänulik tema eest ja tarkuse eest, mille Jumal talle andis.
Viimaks, mis mõju on sõjal Egiptuse kirikule
ja kuidas saame ta pärast paluda?
Kirikud õitsevad! Tõepoolest, on imeline, mida Jumal teeb.
Evangeelsete, protestantide arv oli vist ca 250-300 000 alles 55 aasta eest,
kui ma veel seal elasin.
Nüüd on Egiptuses üle 2 miljoni evangeelse kristlase
ja umbes 10 miljonit kopti õigeusklikku.
Seega Jumal teeb imelist tööd ja tõmbab rahvast enda juurde.
Inimesed näevad unenägusid ja nägemusi,
ja vaatavad me kanalit Malakoot- Sat(elliit) (e.k. Kuningriigi-Sat).
Ja nad ütlevad: seal jutlustatakse Temast, keda ma unenäos nägin.
Ja siis nad helistavad meie kontaktisikuile,
kes juhivad nad Kristuse juurde ja õpetavad neid.
Paluge siis, et Jumal hoiaks seda sütitatud liikumist käigus
veel palju aastaid!
See on kindlasti hea ja julgustav uudis.
Dr. Michael Youssef, täname tulemast!
Puhas rõõm!
Jumal valab oma Vaimu välja!
Järgnevalt, teda ähvardas vangla piiblisalmi jagamise eest sotsmeedias.
Näeme, kuidas kohus otsustas ja mida tal on öelda ristikirikule.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Ostke CBNist 'Edu kümme seadust',
mis sisaldab Pat Robertson'i signatuurraamatut ja tuliuut töövihikut.
'Edu kümme seadust' annab teile vahendid,
mida vajate eluks Jumala sihi ja väega.
Saate teada, kuidas rakendada elumuutvaid põhimõtteid,
nagu kasuksolemise, elumuutmise ja vastutustunde seadused.
Pange Jumala riigi seadused tööle enda elus.
Ostke 'Edu kümme seadust' juba täna! Helistage või ostke kohe netist!
Jätkame saadet.
Soome poliitik, keda vaevati aastaid kohtus,
kuna avaldas oma piibellikud vaated seksuaalsuse kohta,
mõisteti õigeks vihakõnes.
Aastal 2019 säutsus dr. Päivi Räsänen, Soome parlamendi liige,
teksti Rooma kirjast, kus samasooseksi nimetatakse patuks.
Lisaks pandi talle kohtu ees süüks üks raadiointervjuu
ja ta 20-aasta tagune brošüür piibellikest vaadetest seksuaalsusele.
Helsingi ringkonnakohus kinnitas alama kohtu otsuse,
jättes ühehäälselt rahuldamata kolm kriminaalsüüdistust tema vastu.
Ta pääses 2-a. vangistusest/rängast rahatrahvist.
CBNi Uudiste digiprodutsent Billy Hallowell
intervjueeris teda pärast otsust ja edastab ta vastuse ja sõna kristlastele.
Teid on siis mõistetud õigeks kõikidest vihasüüdistustest teie vastu,
ja see oli teie teine kohtuprotsess.
Mis tunne on, kui see on nüüd lõpuks läbi?
Pean ütlema, et täna tunnen tõesti tänu ja kergendust.
Täna on olnud õnnelik päev!
Muidugi uskusin kogu aeg, et mind mõistetakse neist süüdistustest õigeks,
aga kunagi ei tea ju.
Aga ringkonnakohtu otsus oli väga selge, väga hea,
ja ühehäälne kolmes süüdistuses!
Nii arvan, et see on väga tugev signaal sõna- ja usuvabaduse kasuks.
Ja loodan, et see julgustab kristlasi ja ka teisi oma õigusi kasutama.
Kas see võidakse veel edasi kaevata?
Seletage meile, kas on veel teisi juriidilisi võimalusi,
või on asi nüüd tõesti suletud ja lõpetatud?
Jah, isegi õigeksmõist oli väga selgesõnaline!
Ja kohtuprotsessi tulemus oli väga selge!
Prokurör saab küll veel kaevata edasi Ülemkohtusse.
Ja teda intervjueeriti täna, ja ta ütles, et kaalub seda.
Tal on 60 päeva aega edasikaebamiseks Ülemkohtusse.
Ta ütleb, et on kohtuotsuses pettunud.
Nii et me ei tea, mis juhtub!
Muidugi on see pea 5 aastat kestnud menetlus
olnud teatud hoiatussignaaliks rahvale,
ja kipub kallutama rahvast teatud enesetsensuuri poole.
Jah.
Loodan, et seda ei juhtu!
Ja seepärast tahan nüüd julgustada inimesi neid õigusi kasutama.
Mida aga öelda neile,
kes praegu ehk siiski kardavad arvamust avaldada.
Nad mõtlevad: Ei peaks seda tegema, sest ei taha elada üle sama mis tema.
Mida öelda neile, eriti kristlastele?
Kui vaikime maha need piibellikud teemad, oma tõekspidamised ja usu,
muutub meie vabaduse, sõnavabaduse väli ahtamaks!
See ei avardu, kui oleme vait!
Seepärast arvan, et meid on kutsutud rääkima.
Kui usume Jeesusesse,
siis ka räägime Temast ja kuulutame Tema sõna tõde.
Minu väljaütlemised ei tulene vihkamisest.
Nad tulenevad armastusest, sest Jumal on armastus
ja Tema sõna on kirjutatud armastuse pärast.
Ja kõik inimesed on võrdsed, kõik inimesed on loodud Jumala näo järgi.
Kuid samas oleme kõik patused ja vajame armu.
Vajame seda, mida Kristus on teinud meie heaks,
et saaksime pääste, igaveste pääste.
Nii ütlen ikka ja jälle, et Piibel nii ei õpeta.
See pole vihakõne, see on armastuse kõne.
Ja meid on kutsutud armastama ligimest, armastama kõiki inimesi.
Tänan väga, et võtsite aega meie jaoks,
ja loodetavasti edasikaebamist ei tule ja asi lõpeb sellega.
Tänan saatesse tulemast!
Tänan väga!
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Jumal hakkas andma mulle põhimõtteid,
millest räägin raamatus 'Edu kümme seadust'.
Pat Robertson'i töö on mõjutanud miljoneid elusid.
Ta lõi erakordse pärandi
kõrgema hariduse, massimeedia ja rahvusvahelise heategevuse vallas.
Võite saada Pat'i tarkuse.
'Edu kümme seadust' on teie kondikava teel saavutustele,
eneseteostusele ja pärandile,
mis on teie ülima kutse vääriline Jumala lapsena.
See eripakkumine sisaldab
Pat'i signatuurraamatut 'Edu kümme seadust' kõvade kaante vahel,
töövihikut, mis on teile teel abiks,
ja veel audioraamatut, mida loeb Andrew Knox Klubi 700st.
Kui inimene tahab saada imet, peab ta olema absoluutselt kindel,
et Jumal on vägev, et Jumal on hea ja et Jumal suudab täita oma tõotuse.
Helista kohe või ava leht cbn.com, et asuda looma oma pärandit juba täna.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Laadige alla CBNi Uudiste äpp!
Kõik uudised ühest kohast!
Teated uudistest.
Vaadake CBNi uudistekanalit otse!
CBN uudised, sest tõde loeb!
Hankige CBNi Uudiste äpp juba täna!
Saate lõpetuseks:
Ehkki uudistes on ülekaalus Iisraeli-Hamasi sõja arengud,
toimub kulisside taga ka positiivset.
CBNi Lähis-Ida korrespondent Julie Stahl teatab,
kuidas rahvas kasutab loominguliselt aega ligimeste teenimiseks.
Praegu on Iisraeli jaoks üks raskemaid aegu üle aastakümnete.
Ometi oskavad nad end kriisiajal kokku võtta.
See on Satya restoran Jeruusalemmas.
Praegu on see sõja tõttu suletud,
ent omanik ja vabatahtlikud teevad palju imelist toitu õilsal eesmärgil.
Korraldasime nii, et toome palju-palju toitu,
ja valmistame toitu nädal läbi
ja saadame sadu rooge Gaza lähedalt tulnud peredele ja sõdureile.
Omanik Ilan Garusi ja ta töötajad on valmistanud sadu rooge päevas
sõdureile ja Gaza piiri äärest pagenuile.
Valmistame toitu ette õhtuti, teeme ettevalmistusi, aga nüüd, hommikul,
küpsetame palju toitu,
nagu bolonja pastat, kube't, lihapalle ja mida aga saame,
ja lihtsalt küpsetame, ja seejärel saadame ära.
Kella 12-13 paiku on kõik valmis ja saadame nad teele.
Toit pakitakse pappkasti, pannakse autosse
ja viiakse abivajajaile.
Garusi ütles, et tema pakub tasuta toitu, vabatahtlikud aga oma aega.
Tänu kõikidele me klientidele, kes on kõik need aastad
käinud siin Satya's söömas-joomas.
See raha, mida nüüd kasutame, tuli ka teilt!
Garusi kolm poega sõdivad praegu lahinguväljal.
Ta ütleb: Sõjavägi võib pakkuda suupisteid,
aga sõdurid vajavad sooja toitu.
Ta ütleb, et ta restoran on vaid üks paljudest, kes raskel ajal aitavad.
Need on Iisraeli kodaniku kauneimad tunnid.
See on meie jõud, ja peame väga madalalt kõrgemale ronima!
Ja ronimegi!
Arvan, et selles peitub Iisraeli rahva jõud.
Sõdime, ja arvan, et võidame - siit ronime kõrgemale!
Julie Stahl, CBNi Uudised, Jeruusalemm.
Hea lugu lõpetuseks täna!
Tänan vaatamast sel nädalal!
Järgmise nädalani! Nägemist ja Jumala õnnistust!
Tõlge: Sulev Kivastik